โครงการคนละครึ่ง ระยะที่ 3 มีผู้เข้าร่วมครบแล้ว 28 ล้านสิทธิ์
ภายหลังจากกระทรวงการคลัง ได้เปิดให้ประชาชนลงทะเบียนคนละครึ่ง ระยะที่ 3 บนเว็บไซต์ www.คนละครึ่ง.com เพื่อกระตุ้นกำลังซื้อจากภาครัฐที่เป็นการใช้จ่ายแบบ Co-pay โดยรัฐช่วยจ่ายวันละ 150 บาท จำนวน 4,500 บาท ตามมติคณะรัฐมนตรีที่อนุมัติเพิ่มวงเงินสนับสนุน โดยจะโอนเงินเข้าแอปพลิเคชันเป๋าตังให้ผู้ที่ได้รับสิทธิ์อีก 1,500 บาท ในวันที่ 1 พฤศจิกายนนี้ ผ่านแอปพลิเคชันเป๋าตัง ล่าสุดจากการตรวจสอบพบว่า ขณะนี้มีจำนวนผู้ลงทะเบียนเข้าร่วมโครงการคนละครึ่ง ระยะที่ 3 เต็มจำนวน 28 ล้านสิทธิ์เป็นที่เรียบร้อยแล้วผู้ที่ลงทะเบียนสำเร็จให้ทำการยืนยันตัวตนเพิ่มเริ่มใช้สิทธิ์แล้ว จะได้รับการโอนเงินเข้าแอปพลิเคชันเป๋าตังทั้งสิ้น 3,000 บาท และจะได้เงินเข้าแอปพลิเคชันเป๋าตังให้ผู้ที่ได้รับสิทธิ์อีก 1,500 บาท ในวันที่ 1 พฤศจิกายน 2564 สำหรับผู้ได้รับสิทธิ์รายใหม่ต้องยืนยันตัวตนทุกคน ส่วนผู้ได้รับสิทธิ์รายเดิม เฉพาะผู้ที่ยังไม่เคยยืนยันตัวตนด้วยบัตรประชาชนที่สาขาธนาคารกรุงไทย หรือตู้ ATM สีเทา ของธนาคารกรุงไทย ต้องนำบัตรประชาชนไปยืนยันตัวตนที่สาขาธนาคารกรุงไทยทั่วประเทศ หรือตู้ ATM ของธนาคารกรุงไทย เพื่อยืนยันความถูกต้องของข้อมูล ตรวจสอบว่าเป็นตัวท่านจริง ป้องกันการแอบอ้างสวมสิทธิ์